open-index/open-wikipedia-markdown huggingface dataset:
Музеј на криминалистика (Скопје)

**Музејот на криминалистиката** претставува музеј на криминалистички експонати единствен од таков вид во Македонија. Се наоѓа во скопската населба Нова Колонија (Идризово)..
Во музејот се изложени над 3.000 експонати, стари повеќе од половина век, предмети, оружје од извршени тешки кривични дела, прободени срца, извадени со обдукција на жртвите, фетуси од нелегални абортуси, домашни лаборатории за хероин, пресечени полови органи, зачувани во тегли, и сл.
## Историја
Музејот е отворен на 15 јануари 1957 година. Основоположник е Властимир Маџаровски и тој бил првиот кустос. Просторно бил сместен во барака на тогашниот Републички секретаријат за внатрешни работи, каде што се денес зградите на МВР. За време на поплавите во 1962 година, а потоа скопскиот земјотрес во 1963 година, претрпел поголеми штети. По неколку месеци бил обновен. Од ноември 1977 музејот е во состав на Полициската академија во посебна музејска зграда.

## Наводи

## Надворешни врски
*„Мерцедесот“ на Киро на хорор изложба - статија на Вест
*Експонатите во скопскиот крим-музеј сведочат ужаси  - статија на Дневник

Категорија:Музеи во Скопје
Категорија:Музеи на криминалистика
Категорија:Идризово
Емил Калешковски

**Емил Калешковски** (Скопје, 19 март 1977) — македонски поет, раскажувач, и преведувач.

## Животопис

Калешковски е роден на 19 март 1977 година во Скопје. Објавува поезија, раскази и препеви во повеќе македонски литературни списанија. Досега ги има објавено поетските книги: Сновиденија на разорениот ум (1997), Ру (2001), Сонцето понекогаш...(2006) и Пропаганда (омаж на заменките) (2017). Добитник е на наградата Студентски збор за најдобра дебитантска стихозбирка за 1997 година. Дел од неговата поезија е преведена и објавена на англиски, романски, словенечки, хрватски и други јазици. Живее и работи во Скопје.

## Надворешни врски
Сонцето понекогаш... 

## Наводи


Категорија:Живи луѓе
Категорија:Луѓе од Скопје
Категорија:Македонски поети
Категорија:Македонски преведувачи
Категорија:Македонски раскажувачи
Болцманова константа

**Болцманова константа** (*k* или *k<sub>B</sub>*) — физичка константа со која се поврзуваат температурата и енергијата. Името го добила по австрискиот физичар Лудвиг Болцман кој дал значаен придонес во статистичката механика во која оваа константа има централна улога. Тој за првпат ја употребил оваа константа во својата формула за ентропијата во 1873 година. Нејзината експериментално одредена вредност во SI единици изнесува
:&nbsp; k = \  1,380 6505(24) \cdot 10^{-23}  Ј/К

:: = \  8,617 343(15) \cdot 10^{-5}  eV/К.

Бројките во заградите претставуваат неизвесност, стандардно отстапување на последните две наведени бројки. Факторот на претворање меѓу вредностите наведени во различни единици е наелектризирање на електроните:

:*q* = 1,602 176 53(14) x 10-19 кулони по електрон.

Болцмановата константа е еднаква на универзалната гасна константа *R* поделена со Авогадровиот број *N<sub>A</sub>*, односно *k = R / N<sub>A</sub>*. Кога даден статистичко-механички систем е во рамнотежа, тој е во дадена макросостојба, но на микроскопско ниво се колеба меѓу сите можни микросостојби (нивниот број се означува со Ω). Ентропијата на таквиот систем се пресметува по формулата:


каде *k<sub>B</sub>* е Болцмановата константа.

Категорија:Термодинамика
Категорија:Физички константи
Категорија:Основни константи
Спасе Павлов - Гарда

мини|десно|100п|Спасе во четничка облека
**Спасе Павлов (иќ) - Гарда** бил србоман и деец и војвода на Српскиот комитет на четничката акција .

## Животопис

Тој е роден 1880 година во селото Станча. По влегувањето на првите српски чети се приклучил на Српскиот комитет на четничката акција.

Учествувал во сите главни борби на левата страна на реката Вардар против Македонската револуционерна организација.

Во Првата балканска војна зедно со војводата Вук бил во редовите на српската војска. Бил рануван неколкупати. Кон крајот на 1912 година со својата чета влегол во Прилеп при што загинал на местото Бакарно Гумно.

Тој е закопан во градот Прилеп.

## Извори


Категорија:Војводи на Српскиот комитет на четничката акција
Категорија:Србомани
Категорија:Починати во 1912 година
Динамика

**Динамика** може да се однесува на:

* **[[Динамика (физика)|Динамика]]** — гранка на механиката;
* **[[Динамика (музика)|Динамика]]** — поим од музичката теорија.

Категорија:Појаснување
Андарти

[мини|Андартскиот капетан од Лерин, фотографија на [браќа Манаки. Снимено во Битола, 1908 година]]
**Андартите** (*Αντάρτης*) се припадници на грчка герилска паравоена формација. Имале различни цели во зависност од историските периоди во кој биле активни:
лево|мини|Рушевини во селото Загоричани, после нападот на Андартите
Кон крајот на XIX и почетокот на XX век учествувале во Борбата за Македонија, со цел делови од Македонија и Тракија да бидат присоединети кон Грција .

Во Атина, бил формиран т.н. *Македонски комитет*, кој раководел со овие чети. Андартските чети не избирале средства за да ги принудат македонските и влашките села, кои ја напуштиле Цариградската патријаршија, да се вратат во нејзините редови и со тоа да го зголемат бројот на „*Грците“* во Македонија. Водачи на андартските чети биле офицери на грчката армија, а речиси и целиот друг боречки состав главно бил регрутиран во Кралството Грција. Од почетокот на *македонската борба* до пролетта 1905, грчко-турската граница ја поминале околу 2800 андарти. Андартските чети често се судирале со четите на ВМРО, но најмногу ги напаѓале македонските села во кои вршеле жестока одмазда (Загоричани, Зеленич и др.) По Младотурската револуција во 1908, андартските чети биле распуштени. Но набрзо потоа ја обновиле својата дејност што траела сè до 1912 година.

Во текот на Втората светска војна се бореле против германската окупација над Грција .

## Наводи

Категорија:Андарти
Северна полутопка

мини|десно|Северната полутопка на карта на светот, обележана со жолто
thumb|right|Поглед на северната полутопка од гледиште над Северниот Пол.

**Северната полутопка** (или **северна хемисфера**) е половина од планетата Земја која се наоѓа северно од екваторот. Поимот ја означува и половината на небесната сефера северно од небесниот екватор. Оваа полутопка го содржи најголемиот дел на копнена површина и најголемиот дел од населението (околу 90%).

Поради накосеноста на Земјата, зимата трае од зимската рамноденица (обично 22 декември) до пролетната рамноденица (обично 20 март), додека пак летото трае од летната рамноденица (обично 21 јуни) до есенската рамноденица (обично 21 септември).

Арктичкиот регион се наоѓа северно од Северниот Поларник. Климата се одликува со студени зими и свежи лета. Врнежите се главно во облик на снег. Во текот на летото има денови кога сонцето воопшто не заоѓа, а во зимата има денови кога не изгрева. Траењето на овие фази зависи од местоположбата. На поларникот оваа појава трае еден ден, а на самиот Северен Пол трае неколку месеци.

Помеѓу Северниот Поларник и Северниот Повратник е сместена северниот умерен климатски појас. Во овој појас, разликите помеѓу зимата и летото се умерени, но климата знае да биде мошне непредвидлива.

Тропските предели (помеѓу Северниот Повратник и екваторот) се жешки преку целата година. Имаат дождовна сезона во текот на „летните“ месеци, и сува сезона во текот на „зимата“.

На оваа полутопка Месечината се јавува „наопачки“ во споредба со тоа како изгледа на јужната полутопка, а погледот на ѕвездите е сосем различен. Северниот Пол не гледа во галактичкото средиште на Млечниот Пат, па затоа оттука се гледаат многу помалку ѕвезди во споредба со јужната полутопка, и истите не светат така силно. Од овие причини, северната полутопка е погодна за набљудувања на длабоката вселена, бидејќи не е „заслепена“ од Млечниот Пат.

## Континенти и земји на северната полутопка
* цела Европа
* цела Северна Америка
* цела Средна Америка
* речиси цела Азија
* над половина од Африка
* мал дел од Јужна Америка, северно од устието на Амазон

## Поврзано
* Северен Пол
* Северен Поларник
* Северен Повратник
* Северна небесна полутопка

## Наводи


Категорија:Земјини полутопки
Телос Агапинос

**Саранделос Агапинос** (Сарандос или Телос) (Σαραντέλος, Σαράντος Αγαπηνός), познат и како *Телос Аграс* (*Τέλλος Άγρας*) — офицер во грчката армија и еден од главните грчки водачи во Борбата за Македонија .

## Животопис
[thumb|дясно|250п|Грчката андартска чета на капетан Аграс (Телос Агапинос) и Никифорос [Јоанис Деместихас кај Ениџевардарското Езеро.]]
Телос Аграс е роден во 1880 година во Навплио во Арголида, Грција, а корените му биле од Месенија, каде неговите предци играле важна улога во Грчката војна за независност. Се запишал на грчката академија, а од таму си заминал во 1901 година со чинот лејтант на грчката армија.

По смрта на Павлос Мелас во 1904 година се вклучил во Елиномакедонскиот комитет.

Во септември 1906 година влегол во Македонија со чета од 14 души. Се утврдил во близината на Ениџевардарското Езеро каде што со помошта на богатиот трговец Зафирис Логос и Антонис Мингас од Негуш настапувал во околината на ениџевардарско. Месниот андартски војвода Гоно Јотов ги кординирал своите акции со Аграс и другите капетани.

На 14 ноември 1906 година кај Жервохор, Аграс и неговата чета биле нападнати од Апостол Петков, при судирот загинале 9 андарти, а Аргас бил ранет по што морал да замине на лекување во Солун.

Тој ја продолжил својата дејност во реонот, но по неколку месеци неговото здравје се влошило и се разболел од маларија. Капетанот Акритас (Константинос Мазаракис) го испратил Аграс во Негуш каде што почнал да прибира нови андарти за четатат на сменетиот капетан (Николаос Думбиотис).
  
Воденската чета на Македонската револуционерна организација ја разбила андартската чета на Телос Аграс. Од сите заробени само Телос Аграс и неговиот курир Антониос Мингас биле обесени на дрво меѓу селата Теово и Владово.

## Извори


## Литература
* Dakin, Douglas: "The Greek Struggle in Macedonia 1897-1913"  Thessaloniki, 1966 ISBN 960-8303-2-6
* Vakalopoulos, Apostolos: "History of the Greek Nation 1204-1985" 
* Archives of the Macedonian struggle of Penelope Delta, Thessaloniki, 1959 
* Mazarakis-Ainian, Konstantinos: "The Macedonian Struggle"

## Надворешни врски
*Музеј на македонската борба, Солун 

## Галерија


Податотека:Agras-Tellos-Agapinos Nikiforos-Ioannis-Demestihas Kalas-Constantine-Sarros.jpg|Грчките андартски капетани Аграс (Телос Агапинос, во средина), Никифорос (Јоанис Деместихас) и Калас (Константинос Сорос).
Податотека:Agras and his band.jpg|Капетан Аграс и неговата четата.
|Споменик во Воден.
Податотека:Vladovo4.JPG|Дрвото на кое се обесени Аграс и Мингас.



Агапинос Телос
Бобан Богатиновски

**Бобан Богатиновски** (, ) — македонски поет и раскажувач.

## Животопис

Богатиновски е роден во Куманово, 1971 година. Автор е на книгите поезија: „Луцидни халуцинации“, „Прекрасен ден за умирање“, „Светлината е посилна“,„Барајќи карпа за молитва“ како и на романите „Соба за разговор“, „Коцкар“, „Монотонија“ и "Лет 555". Член е на Друштвото на писателите на Македонија. Објавувал во сите позначајни литературни списанија. Застапен е во хронолошките прегледи на помладата македонска поезија. Дел од неговата поезија е препеана и објавена на бугарски, романски, словенечки и англиски јазик. Живее и работи во Куманово.

## Наводи

## Надворешни врски
*Светлината е посилна

Категорија:Луѓе од Куманово
Категорија:Македонски поети
Категорија:Македонски раскажувачи
Категорија:Членови на ДПМ
Божиќна поплава

мини|десно|300п|Гравура на која е прикажана поплавата
мини|десно|250п|Карта на погодените подрачја од Јохан Хоман
**Божиќна поплава од 1717 г.** (; ) — природна катастрофа предизвикана од силна бура од северозападен правец што ги погодила крајбрежните предели на Холандија, Германија и Скандинавија вечерта воочи Божиќ (25 декември) во 1717 г. Во несреќата се удавиле вкупно 14.000 лица. Ова е последната крупна поплава во северна Холандија. Водата надошла и во градовите Гронинген, Зволе, Докум, Амстердам и Харлем. Многу крајбрежни села биле наполно уништени, особено западно од Влиланд и селата зад морските насипи во покраината Гронинген.

Како последица на катастрофата, месното население било принудено да се справува со големите човечки загуби, големи штети во стопанството и сиромаштија. Погодени биле сите места долж на крајбрежјето од Холандија до Данска, без исклучок. Бурата насекаде ги одронила насипите, а со тоа надошле големи поплави од морето. Помеѓу Тенер во покраината Шлезвиг и Емден (Источна Фризија) се удавиле 9.000 лица. Во Холандија имало 2.500 жртви. Најпогодена била грофовијата Олденбург, околу Јевер, Кединген и Источна Фризија. Бутјадинген претрпел загуба на 30% од населението. Секаде настрадал и голем дел од добитокот. Во Источна Фризија водата однела 900 куќи. Штетата врз насипите и засуните била огромна. Преживеаните долго време не знаеле што им се случило на исчезнатите од семејството. На пример, од 284 исчезнати лица во Вердум (Источна Фризија), до февруари 1718 биле пронајдени само 32. Состојбата дополнително се влошила кога два дена по бурата се појавил дебел мраз и снег, а на 25 или 26 февруари се случила уште една ваква бура.

## Поврзано
*Поплави во Холандија

## Наводи

## Надворешни врски

* Божиќната поплава од 1717 г. 

Категорија:Поплави во Холандија
Категорија:Поплави во Германија
Категорија:Природни катастрофи во 1717 година
Категорија:Настани во декември
Хазбанд (рид)

мини|десно|Поглед на Колумбиските Ридови од возилото од слетувилиштето на возилото ''Spirit''. Ридот Хазбанд има највисок врв.

**Хазбанд** (англ. *Husband Hill*) е рид на планетата Марс, дел од Колумбиските Ридови во кратерот Гусев, недалеку од слетувилиштето на марсоодот *[[Спирит (марсоод)|Спирит]]* на НАСА. Именуван е во чест на Рик Д. Хазбанд, загинатиот командант на шатлот „Колумбија“.

На 22 август 2005 возилото *[[Spirit (возило)|Spirit]]* се искачило до врвот на ридот Хазбанд за да врши истражувања и почнало да се симнува на 25 септември истата година, проведувајќи речиси два месеци на висорамнината правејќи снимки на местото и околината. На ридот се наоѓа и сртот Камберленд, каде постојат карпи со необично големо количество на фосфор, како и „Елдорадо“, темна албедо-форма на јужната страна.

## Надворешни врски
* Мреж. место на марсовите возила 
* Врвот на ридот Хазбанд  - панорамска слика 

Категорија:Ридови на Марс
Мерс

**Мерс** или **Мерс** (герм. *Moers*, застарено: *Mörs*; архаично хол. *Murse*, *Murs* или *Meurs*) — град во сојузната покраина Северна Рајна-Вестфалија, Германија, сместен на левиот брег на реката Рајна. Припаѓа на округот Везел. Ова е најголемиот град во Германија што не е урбано подрачје и нема такви должности.

## Историја
мини|лево|250п|Војводството Мерс во 1635 г. 
Мерс за првпат се споменува во 1186 г. како Војводство Мерс - независно кнежевство во рамките на Светото Римско Царство.

За време на Осумдесетгодишната војна градот наизменично потпаѓа под шпанска и холандска власт, поради близината на Горната четврт на војводството Гелдерн. По војната градот му припаднал на Мориц Орански. Потоа бил одделен од Холандската Република и присоединет кон Горен Гелдерн (под шпанска власт).

По смртта на Вилем III Орански во 1702 г, Мерс му припаднал на кралот на Прусија. Тогаш се истерани сите холандски војници и службеници.

Во 1795 г. Мерс е припоен кон Франција. Со Виенскиот конгрес во 1815 градот ѝ се враќа на Прусија, а во 1871 станува дел од Германско Царство.

За време на II светска војна во Мерс се произведувала синтетичка нафта за воени потреби. По војната производствените капацитети биле делумно затворени.

## Збратимени градови
Мерс е збратимен со следниве места:

1966  Мезон-Алфор
1974  Бапом
1980  Ноузли (Мерсисајд)
1987  Рамла
1989  Ла Тринидад
1990  Зелов (Бранденбург)

## Поврзано
*Мерски фестивал

## Наводи

## Надворешни врски

* Страница на градот 
* Туристичко-културен водич низ Мерс  

Категорија:Градови во Северна Рајна-Вестфалија
Категорија:Рајнска покраина
Наташа Бунтеска

**Наташа Бунтеска** (, ) — македонска поетеса.

## Животопис

Бунтеска била родена на 13 февруари 1973 година во Скопје. Студирала на Катедрата за Општа и компаративна книжевност на Филoлошкиот факултет „Блаже Конески“ во Скопје. Досега објавила две поетски книги: „*Мали вечности*“ (1998) и „*Горниот град*“ (2001). Го напишала сценариото за краткиот арт филм „*Здивот ме врзува (со светот)*“ којшто бил сниман на почетокот на 2001 година во Индија. Застапувана е во повеќе антологии и прегледи на македонската поезија. Нејзината поезија е препејувана и објавувана на хрватски, англиски, романски, словенечки и други јазици. Живее и работи како новинар во Скопје.

## Надворешни врски
*Горниот град  

## Наводи

Категорија:Живи луѓе
Категорија:Луѓе од Скопје
Категорија:Македонски новинари
Категорија:Македонски поетеси
Категорија:Македонски сценаристи
Категорија:Апсолвенти на Филолошкиот факултет „Блаже Конески“ - Скопје
Виленички чадор

**Виленички чадор** (науч. *Mycena interrupta*) е вид на печурка. Оваа габа води потекло од суперконтинентот Гондвана, распространета во Австралија, Нов Зеланд, Нова Каледонија и Чиле. Во Австралија вирее во Викторија, Тасманија, Нов Јужен Велс, Јужна Австралија, и Квинсленд, каде расте само во националниот парк Ламингтон.

За разлика од некои други видови од родот Шапкари (*Mycena*), виленичкиот чадор не е биолуминисцентен.

## Надворешни врски

* Опис на виленичкиот чадор и слики  

## Наводи

Категорија:Шапкари
Категорија:Габи на Океанија
Категорија:Габи на Јужна Америка
Веркор

**Веркор** (фр. *Vercors*) е венец од висорамнини и планини во департманите Изер и Дром во предалпското подрачје на Франција. Венцот се протега западно од Дофинеските Алпи, и се одвојува од нив со реките Драк и Изер. Гребенот на источниот крај гледа кон градот Гренобл. Највисок врв е Гран Вемон со 2.341 m надморска височина.

Во карстни предели на висорамнината се наоѓаат познатите Веркорски пештери, меѓу кои и пештерата Гуфр Берже.

Веркор има неколку центри за скијачко трчање и скијање. Најголемиот скијачки центар е Вилар-де-Лан.
 
Регионот се прочул во II светска војна кога Веркорските макијци го предводеле Француското движење на отпорот против германските окупатори и во јуни и јули 1944 г. и ја основале т.н. „Слободна Република Веркор“. 

## Поврзано
*Веркорски макијци

## Надворешни врски

Категорија:Планински венци во Франција
Категорија:Висорамнини
Категорија:Дром
Категорија:Изер
Фајстриц на Гајл

**Фајстриц на Гајл** или **Бистрица на Зиља** (германски: *Feistritz an der Gail*, словенечки: *Bistrica na Zilji*) е гратче во округот Филах-Околина во покраината Корушка, Австрија.

## Наводи

## Надворешни врски

* Портал на Фајстриц на Гајл 

Категорија:Градови во Корушка
Категорија:Општини во Корушка
Категорија:Филах-Околина
Радиометар

[мини|десно|220п|Пример за Круксов радиометар. Перките се вртат при изложеност на светлина, with faster rotation for more intense [светлина, providing a quantitative measurement of electromagnetic radiation intensity.]]
**Радиометар** — уред наменет за мерење на текот (флуксот или моќта) на електромагнетното зрачење. Обично под „радиометар“ се подразбира уред за востановување на присуството на инфрацрвено зрачење, но сепак ова може да значи и уред што работи на сите електромагнетни бранови должини.
Чест пример за ваков уред е Круксовиот радиометар - рана варијанта на уредот, каде роторот (со темни и светли перки) е сместен во делумен вакуум и се врти кога е изложен на светлина.

Николсовиот радиометар работи на поинаков начин и е поосетлив од Круксовиот.

Микробрановиот радиометар работи на микробранови должини. Овој радиометар содржи аргон, што му овозможува да се врти.

МЕМС-радиометарот е изум на Патрик Јанковјак, и може да работи и на Николсовиот и на Круксовиот принцип, и тоа во широк дијапазон на бранови должини и енергетски нивоа на честичките.

## Поврзано
* Притисок на зрачење
* Пиранометар
* Радиометрија
* Спектрорадиометар

## Наводи

## Надворешни врски
* Објаснување на работата на Круксовиот радиометар 

Категорија:Мерни инструменти
Категорија:Електромагнетен спектар
Категорија:Зборови што ги нема во ТРМЈ
Категорија:Неологизми
Здуње

**Здуње** може да се однесува на следниве села во Македонија:

* Здуње — село во Гостиварско
* Здуње — село во Порече
Цена при затворање

**Цена при затворање** е цена, односно опсег на цените што ги бележи берзата за време или на крајот на една сесија.

Категорија:Финансии
Категорија:Берза
Црква „Св. Атанасиј“ - Орешани

**Свети Атанасиј** — црква во скопското село Орешани. Се наоѓа непосредно западно над селото во близина на железничката пруга Скопје - Велес и е изградена во нов стил.

Орешани
Осака

**Осака** (, *Осака-ши*) — трет град по големина во Јапонија со околу 2,7 милиони жители. Историски, Осака е комерцијален центар на Јапонија и важи за еден од најголемите индустриски центри. Во срцето на подрачјето на Осака е -Кобе-Кјото, кои имаат околу 17,5 милиони жители. Во текот на денот од 9-17 часот станува втор град по големина , веднаш зад Токио.

## Стопанство
Осака некогаш била стопански центар на Јапонија. Денес оваа улога ја пезел Токио. Но во последните 10 години многу големи компании ги преместуваат своите главни седиште во Токио и во Осака. Некои од поголемите компании со седиште во Осака се: Шарп, Панасоник, Даимару, Кансаи, Нова.

## Историја
Овој град  во минатото се викал Нанива. Царот Котоку ја претворил Осака во престолнина. Будистичката секта Јодо Шиншу во 1496 направила утврдување околу својот храм во Осака.

Нобунага во 1576 започнал опсада врз тоа утврдување. Кога во 1580 по 4 години монасите го предале, храмот бил уништен, а Тојотоми Хидејоши на тоа место го гради познатиот Осачки замок.  Денешното име го добива по Мејви периодот.

### Аеродром
Меѓународниот аеродром Кансаи е аеродром на правоаголен остров во Осачкиот Залив. Со тој остров се служат и Нара, Кобе и Кјото.

## Галерија

Слика:OsakaCastleM0783.jpg|Осачкиот замок 
Слика:2018_Umeda_Sky_Building.jpg|Облакодерот „Умеда“


Категорија:Градови во Јапонија
Вил Смит

**Вилард Кристофер "Вил" Смит Џуниор** (роден на ) - американски актер, филмски продуцент и поп рапер.

## Животопис

## Кариера
Во доцните 1980-ти, Смит постигнал слава како дел од хип-хоп дуото „Диџеј Џези Џеф енд д Фреш Принс“, по што снимил и телевизиска хумористична серија со наслов „Фреш Принс од Бел-ер“. Во светот на филмот, Смит влегол играјќи во акциски комедии од типот на „Лоши момци“, „Ден на независноста“ и „Луѓе во црно“. Во 2001 година, на изненадување на филмската јавност, тој го играл ликот на Мухамед Али во филмот „Али“ и за таа улога бил номиниран за наградата „Оскар“. Во 2007 година, тој повторно бил номиниран за „Окскар“, овојпат за улогата во драмата „Потрага по среќа“ во кој играл самохран татко-бездомник.

Во април 2007 година, „*Њусвик*“ го нарекол како еден од најмоќните глумци на планетата. Тој е единствениот глумец во историјата кој имал осум последователни филмови чиј буџет изнесувал над 100 милиони долари.

## Наводи

Категорија:Живи луѓе
Категорија:Американски глумци
Категорија:Американски рапери
Категорија:Добитници на Греми за рап-музика
Категорија:Американски филмски глумци
Категорија:Добитници на Златен глобус
Осаско

** Осаско**  (португалски: *Osasco*) — град во Бразил.

Категорија:Градови во Бразил
Категорија:Населени места основани во 1962 година
Крумхерн

**Крумхерн** () — општина во округот Аурих, во сојузната покраина Долна Саксонија, Германија. Се наоѓа близу устието на реката Емс, околу 15 километри југозападно од градот Норден и 10 километри северозападно од безокружниот град Емден.

## Географија

Општината се наоѓа непосредно на реката Емс, која се влива во Северното Море западно од местото. Административното седиште на општината, Певзум, се наоѓа околу 10 километри северозападно од безокружниот град Емден и 15 километри јужно од градот Норден. Окружниот град Аурих се наоѓа околу 26 километри источно од местото. Со површина од 159,2 квадратни километри, Крумхерн е петта најголема општина во Источна Фризија и втора најголема во округот Аурих.

### Општински единици

Општината Крумхерн се состои од деветнаесет единици, кои до општинската реформа во 1972 година биле самостојни општини. Секоја од овие поранешни општини се состои од повеќе имоти/места, вкупно повеќе од 150.

Општината се состои од следниве места (бр. на жители на 31 декември 2018 г.):

Главното место –&nbsp;и со околу 3.200 жители најголемо место&nbsp;– во општината е Певзум. Гретзил (1.328 жители) поседува туристички потенцијал.

Останатите 17 села се значително помали.

### Соседни општини

Крумхерн се граничи на север со градот Норден, на исток со општината Остел, една ексклава на општината Упгант-Шот и со општината Вирдум (сите три во општинската заедница Брокмерланд). На југоисток се граничи со општината Хинте. Сите овие места се наоѓаат во округот Аурих. На југ општината се граничи со безокружниот град Емден, а западно од Крумхерн се наоѓа Емс.

На спротивниот брег од Емс се наоѓа холандскиот брег помеѓу градот Делфзејл и Емсхавен.

### Заштитени подрачја

На северозападниот раб од Крумхерн кај Гретзил се наоѓа заштитеното подрачје „Лајхерн“, кое зафаќа површина од 650 хектари.

## Галерија


Податотека:Schöpfwerk Greetsiel.JPG|Пумпарницата во Гретзил
Податотека:Rysum-Drohne-msu-2021-209-.jpg|Селото Ризум
Податотека:De Krummhoern - Pessum Raathuus.jpg|Општинското собрание во Певзум
Податотека:Greetsieler Zwillingsmühlen 2010.jpg|Ветерници во Гретзил


## Наводи

## Надворешни врски

Категорија:Аурих (округ)
Категорија:Населени места во Источна Фризија
Благоја Ристески - Платнар

**Благоја Ристески - Платнар** (,  - , ) — македонски поет, писател, драматург и колумнист.

## Животопис
Дипломирал на Филозофскиот факултет во Скопје во 1975 година. Особено внимание му посветува на богатството на македонскиот јазик, транспонирајќи го во култивиран драмски дискурс. Тој е еден од ретките автори кој умее драмските текстови да ги пишува во стихувана форма и со специфичен архаичен збор. Обработува теми од македонското милје, македонските митови и од македонската историја и политика.

Драмски текстови: Carcinoma mamae (1982); Спиро Црне (1989); Арсениј (1993); Ибро јаране (1994); Летни Силјане (1994); Лепа Ангелина (1995); Венко (1998).

Награди: Награда за најдобар драмски текст на Македонскиот театарски фестивал Војдан Чернодрински - Прилеп, за текстовите Спиро Црне (1989) и Лепа Ангелина (1996).
Неговите драми се преведени и изведувани на англиски, чешки, полски, руски, француски, романски, српски, словенечки, турски и на бугарски јазик. Починал во Прилеп на 20 октомври 2004 година.

## Наводи

## Надворешни врски
* Лепа Ангелина 

Категорија:Луѓе од Прилеп
Категорија:Македонски поети
Категорија:Македонски колумнисти
Категорија:Македонски драматурзи
Категорија:Југословенски поети
Категорија:Апсолвенти на Филозофскиот факултет - Скопје
Г’зим Острени

**Г’зим Острени** (албански: *Gёzim Ostreni*; Дебар, ) — македонски политичар, главен командант на ОНА (генерал-мајор) и висок офицер на КЗК суспендиран од Агим Чеку поради поврзаноста со ОНА. Тој е десна рака на Али Ахмети

## Животопис

Острени е роден во Дебар на 1 ноември 1942 година. Има завршено високо образование и живее во Дебар. Тој бил поранешен командант на штабот на ТО во Дебар до 1990 кога отишол во пензија. Во 1998 бил раководител на Штабот за безбедност на паравоената формација во Македонија, формирана заедно со неколку Албанци од Дебар и околијата. Во 1998 заминува за Косово и се приклучува на ОВК во реонот на Дукаѓини и Ѓаковица како инструктори набрзо станува член на највисокото раководство на ОВК и деделен му е чин генерал-мајор. Често престојувал во Пеќ, каде добил куќа во сопственост, блиндирано возило и телохранители. По трансвормирањето на ОВК во КЗК бил назначен за командант на 3 заштитна зона (Дукаѓин). По завршувањето на војната во Косово, заминува во Прешевската Долина и учествува во формирање на формации на ОВПМБ. На 13 мај 2001 е назначен за главен командант на ОНА. На 27 септември 2001 се појавил во Шипковица на прес конференцијата на Али Ахмети за расформирање на ОНА и потоа на 5 јуни 2002 станал член на Централното претседателство на партијата на Али Ахмети, Демократска унија за интеграција (ДУИ), каде биле и Азис Положани, Ризван Сулејмани, Хазби Лика, Хисни Шакири, Теута Арифи, Муса Џафери, Назми Бекири и Рафис Халити.

На 3 февруари 2001 во телевизиско интервју изјавувил дека го организирал нападот во селото Вејце, за кое вели дека не постоел масакр. Вејце е во месноста Бреза, тетовско каде на 28 април 2001 во 17.45, беа убиени, а потоа масакрирани осум припадниците на безбедносните сили (масакрот кај Вејце).
Ставен е на црната список на преседателот Џорџ В. Буш од 27 јуни 2001 година како лице непожелно за САД. Потоа е додаден како терорист во листите на ЕУ од 16 јули 2001 и листите на Македонија од 27 јули 2001. Бил пратеник во Македонското Собрание во мандат од 2002 до 2006 година.
## Наводи

## Надворешни врски
*Целосен животопис на мрежната страница на ДУИ

Категорија:Политичари од Дебар
Категорија:Пратенички состав 2002-2006
Категорија:Команданти на ОНА
Категорија:Македонски Албанци
Категорија:Живи луѓе
Категорија:Политичари од ДУИ
Муса Демири

**Муса Адем Демири** (албански: *Musa Demiri*; Србица, ) ― злосторник, екстремист и поранешен командант на паравоената ОНА во Македонија, и според некои западноевропски списоци - терорист.
## Животопис

Демири е роден на 25 август 1955 година во кичевското село Србица. За време на воениот конфликт во Македонија од 2001 година, тој како доселеник во Швајцарија, добил функција како командант и дошол во Македонија. Македонските власти по него имаат распишано потерница поради бомбашки напади. Меѓу другото, тој е товарен и за поттикнување на активностите на ОНА со кој тој раководел самостојно во одделни сектори, но и по налог на претпоставените. Товарен е и за вршење и присилна мобилизација на албанското население во редовите на ОНА. Тој е сметан за терорист и е ставен на црниот список на ЕУ, согласно од 16 јули 2001 година, додека подоцна е ставен и на македонскиот црн список, согласно од 24 јули 2001 година. Демири е познат е по прекарот „Алибаба“, а сопственик е на ресторанот „Алибаба“ на патот кај Стража, односно патот Гостивар-Кичево. Имено, ресторанот „Алибаба", како и хотелот „Лиридона“ се главни свртилишта на лобито на албанската непријателска емиграција во Македонија.

## Наводи

Категорија:Луѓе од Србица
Категорија:Македонски Албанци
Категорија:Југословенски Албанци
Категорија:Команданти на ОНА
Рамбо Амадеус

мини|десно|200px|исправено|Рамбо Амадеус во 2011
**Рамбо Амадеус** (роден  во Котор, Црна Гора) е псевдонимот на црногорскиот пејач и текстописец Антоније Пушиќ. Себеси се гледа како музичар, поет и медиски манипулатор, а се нарекува "Рамбо Амадеус светски мега цар" (RASMC). Рамбо Амадеус е многу познат на музичката сцена на поранешна Југославија.

Неговата музика е измешана од повеќе стилови: Џез и Рок, а во некои песни има додадено и "Drum and bass" позадини. 
Името "Рамбо Амадеус" доаѓа од John Rambo и Wolfgang Amadeus Mozart.
Настапите на Рамбо Амадеус се секогаш во живо и содржат голема импровизација и хумор од сите аспекти на животот. Дел од неговите обожаватели го споредуваат со Frank Zappa и Captain Beefheart.

## Животопис
Антоније дипломирал на Природно-математичкиот факултет во Белград, на отсек туризмологија.
Пред да започне со музичката кариера бил повеќекратен првак во едрење. Помеѓу 1972 и 1984, ја претставувал Југославија на неколку интернационални натпревари во едрење.
Рамбо почнал да пее и да импровизира со музиката уште од почетокот на неговото средно образование, при тоа се приклучил кон бендови од Херцег Нови и Подгорица.
Во 1985 се преселува во Белград каде што продолжува со школувањето, а паралелно се унапредува во музиката, со настапи и свирки со локалните бендови и музичари.

## Дискографија

**Свои албуми**

"О туго јесења“ (ПГП-РТБ, 1988.)
„Хочемо гусле“ (ПГП-РТБ, 1989.)
„Психолошко-пропагандни комплет M-91“ (ПГП-РТБ, 1991.)
„Курац, пичка, говно, сиса“ (DE Production/Master Records, 1993.) - во живо
„Лажни цар Шчепан Мали“ (DE Production, 1994.) - касета; музика за театар
„Музика за децу“ (Б92, 1995.) - музика за деца
„Титаник“ (Комуна, 1997.)
„Концерт во Куд Франц Прешерн“ - (Vinilmanija, 1997.) - во живо; наменет за словенскиот пазар
„Don't happy be worry“ (Metropolis, 2000.)
„Чобане, врати се“ (Dallas Recors, 2000.) - албумот „Don't happy be worry“ бил наменет за словенскиот пазар;
„Боље једно вруће пиво него четири ладна“ (Metropolis, 2002.) - во живо
„Опрем добро“ (Б92, 2005.)
„Хипишизик метафизик“ (ПГП-РТБ, 2008.)

**Рамбо Амадеус и пријателите**

„Микроорганизми“ (Комуна, 1996.) - Рамбо Амадеус и Горан Вејвода
„Метрополис Б Tour-de-force“ (Б92, 1998.) - Рамбо Амадеус и Мирослав Савиќ

**Компилации**

„Изабрана дела 1989-1994“ (ПГП-РТС, 1994.)
„Zbrana dela 1“ (Vinilmanija, 1998.)- наменет за словенскиот пазар;
„Zbrana dela 2“ (Vinilmanija, 1998.)- наменет за словенскиот пазар;

**Албуми од други артисти во кои има учество**

„КСТ уживо“ (КСТ, 1992.) - во живо
„Без струје“ (МТС, 1994.) - во живо
„Нас слушају сви, ми не слушамо никога“ (Radio Index, 1997.) - како „Рамбо Амадеус & ДЛМ“
„Држ'те их! То нису Ниет!!!“ (Vinilmanija, 1998.)

Категорија:Црногорци
Категорија:Апсолвенти на Белградскиот универзитет
Категорија:Српски музичари
Категорија:Црногорски музичари
Категорија:Живи луѓе
Категорија:Учесници на Евровизија
Михаил Анагностакос

**Михаил** или **Михалис Анагностакос** (Μιχαήλ, Μιχάλης Αναγνωστάκος), познат како *капетан Матапас* (Καπετάν Ματαπάς), е грчки офицер и деец на Елиномакедонскиот комитет и учесник во Борбата за Македонија.

## Животопис

Михаил Анагностакос е роден во селото Харија, областа Мани, Пелопонес, Грција. Достигнал висок чин лајтант на артилеријата во грчка армија, а од 1905 година го раководи андарсткото движење во областа Меглен, Македонија. До почетокот на 1906 година се криел во Ошинскиот манастир, а потоа се префрлил во реонот на Ениџевардарското Езеро.

Михаил се разболеле и се префрлил во реонот на Олимп и Катеринско во 1907 година. Таму се спротивставил на Романската пропаганда во Македонија и соработува со грчкиот митрополит Партениос Вардакас.

Во текот на Првата балканска војна тој раководел со разузнавачки одред и заедно со Александрос Занас го помогнал заземањето на Катерина. На 9 јули 1913 година бил убиен при битката на Лахна во Втората балканска војна .

## Извори


Анагностакос Михаил
Категорија:Родени во 1878 година
Лазар Апостоловски

**Лазар Апостоловски** (, *Лазарос (Лазос) Апостолидис*) — андарски капетан од македонска народност, деец на Елиномакедонскиот комитет и учесник во Борбата за Македонија.

## Животопис

Апостоловски е роден во 1886 година во гркоманско семејство во Жупаништа, Костурско. Се вклучил во редовите на Елиномакедонскиот комитет и зел учество во Борбата за Македонија. 
[лево|мини|250п|Четата на Апостоловски (третиот). Фотографија на [Леонидас Папазоглу.]]
Во почетокот бил четник при костурскиот капетан Аристидис Маргаритис и како таков учествувал во нападот на Езерец. Подоцна станал самостоен капетан. По Илинденското востание, тој заминал за Грција.

Во јули 1905 година, како андарстки капетан заедно со критјанинот Илијас Делијанакис, тој се вратил во Македонија и кај селото Кондороби имал судир со Костандо Живков, војвода на Македонската револуционерна организација, а судири имал и со војводите Киријак Шкуртов, со Пандо Сидов кај Изглибе на 4 февруари 1908 година  и со Наум Петров кај Мангила.

Раководителот на грчкиот комитет во Битола, огранок на Елиномакедонскиот комитет, Јон Драгумис му наредил да ликвидира двајца раководители на Македонската револуционерна организација во Жупанишча, Нако Писицов и Стерјо Довениотов во Мањак.
дeсно|мини|250п|Печати на Апостоловски.
Лазарос својата дејност ја продолжил и по Младотурската револуција. Во текот на Првата балканска војна зедно со капетанот Георгиос Макрис учествувал во спасувањето на Богатско. Во Љапчишта бил поставен на чело на еден одред од 300 души и учествувал во Битката кај Сачишта. Со својата чета учествувал во заземањето на Бигла и Горица (Корча).

Учествувал во грчките опреции во северен Епир во текот на 1916 година и во битката со Албанците кај Москополе на 16 октомври 1916 година .

Починал во 1920 година во Константинопол.

Во 1960 година во Костур, била подигната негова статуа , а една улица е именувана по него.

## Наводи

Категорија:Дејци на грчката вооружена пропаганда во Македонија
Категорија:Гркомани
Категорија:Починати во 1920 година
Буруѓол

**Буруѓол** или **Вистонида** (, стар назив: *Βιστωνίς*) е езеро кај Караагач (Лагос) во Скечанскиот округ во Тракија. Езерото се споменува во старогрчката митологија.

Вистонида има уникатен екосистем, а во областа преовладува средоземна клима. Езерото и неговата околина имаат карактеристична флора и фауна: неколку вида риби, водоземци, влекачи, цицачи, птици и разни растителни видови.

## Библиографија
* Езерото Буруѓол и Караагач . Тракиски универзитет „Демокрит“ 

Категорија:Езера во Грција
Омер Калеши

**Омер Калеши** (,  - Истанбул, Турција, ) — истакнат македонски и турски сликар.

## Животопис
Калеши роден е во кичевското село Србица во 1932, од татко Албанец и мајка Македонка-муслиманка. Матурирал отсек електроника при средното техничко училиште во Скопје, а веќе во 1956 година, тој се преселил во Турција. Во 1959 година, започнал со студии на Ликовната академија во Истанбул и 7 години подоицна, во 1965 година ги завршил студиите во класата на Бедри Рахми. Се преселил во Париз каде и денес живее и работи. Имал многу изложби низ Македонија и целиот свет.

На 6 јуни 2018 година, Омер Калеши е избран за почесен член на Македонската академија на науките и уметностите.

## Наводи

## Надворешни врски
*Животопис на мрежното место на Агенцијата за иселеништво 

Категорија:Луѓе од Србица
Категорија:Починати во Истанбул
Категорија:Македонски сликари
Категорија:Турски сликари
Категорија:Македонци-муслимани
Категорија:Македонски Албанци
Категорија:Југословенски Албанци
Категорија:Македонски академици
Категорија:Академици на МАНУ
Институт за тутун - Прилеп

**Институтот за тутун во Прилеп** е научен институт во областа на тутунопроизводството. Претставува членка на универзитетот „Св. Климент Охридски“.

## Одделенија
Во рамките на институтот постојат повеќе одделенија:
* Одделение за агротехника на тутунот
* Одделение за заштита на тутунот од болести, штетници и плевели
* Одделение за хемија на тутунот, тутунскиот чад, резидуи од пестициди и биохемија
* Одделение за генетика, селекција и семеконтрола
* Одделение за технологија, ферментација и фабрикација
* Одделение за економско планирање и програмирање

## Последипломски студии
Како членка на Универзитетот Св. Климент Охридски-Битола, Институт за тутун - Прилеп организира последипломски студии и тоа за:
* Производство на тутун
* Обработка и преработка на тутун

## Директори на институтот
Список на директори на институтот:

* Инженер Рудолф Горник (1924 до 1940)
* Инженер Рудолф Горник (1945 до 1953)
* Инженер Христо Беака (1953 до 1956)
* Инженер Методи Татарчев (1956 до 1960)
* Д-р Јосиф Мицковски (1960 до 1977)
* Д-р Ѓоре Печијарески (1977 до 1981)
* Д-р Јосиф Мицковски (1981 до 1982)
* Д-р Јован Најдоски (1982 до 1984)
* М-р Томе Грабулоски ( 1985 до 1992)

## Наводи

## Надворешни врски
*Официјално мрежно место
*Списанието Тутун/Tobacco кое го издава Институтот за тутун - Прилеп

Категорија:Универзитет „Св. Климент Охридски“
Црква „Св. Богородица“ - Слатино

Во селото Слатино постојат две цркви кои се градени во 19 век како и манастир. Горната црква “Света Богородица” скришно е градена многу години бидејќи немало дозвола за градба. Таа била зографисана после Илинденското востание до 1912 година од мијачките браќа Димитрија, Ефтим и Ѓорѓи Чолакот. Долната црква се вика “Света Стара Недела”. Започнала да се гради 1808 година и била завршена во 1858 година.

Категорија:Слатино (Охридско)
С
Категорија:Дела на Дебарската школа
Константинос Буковалас

**Константинос Буковалас** познат како „Капетан Петрилос“, (грч. *Κωνσταντίνος Μπουκουβάλας*, *Καπετάν Πετρίλος*) e грчки офицер, андартски капетан и деец на Елиномакедонскиот комитет и учесник во Борбата за Македонија.

## Животопис

Буковалас е роден во 1877 година во селото Гитио, областа Мани на Пелопонез . Потекнувал од истакнатата револуционерна фамилија Буковалас. Во 1898 година завршил во Атинската воена академија. Кон крајот на 1904 година заедно со Јоанис Дафотис навлегол со андарстка чета во Централна Македонија, со цел да се ослаби влијанието на Македонската револуционерна организација под раководство на Апостол Петков.

Кај Ениџевардарското Езеро, Буковалас создал андарска база. Подоцна во ноември 1905 година по големите загуби на луѓе и влошеното здравје се префрлил на Чинар Фурнус (Платанос) .

Со месната чета на Гоно Јотов, Буковалас решил насила да принуди неколку македонски села да се откажат од Бугарската егзархија и преминат под духовна јурисдикција на Цариградската патријаршија, со оваа акција биле опфатени селата: Зорбатово (денес Микро Монастири), Кангалич (Врахиja), Крxалиево (Адендро) и Постол (Пела) .

Во подоцнежниот период учествувал во подготовката на книгата *Јазикот на македонските бугарофони* од Георгиос Буковалас. Оваа книга имала за цел да докаже дека Македонците говорат грчки јазик со бугарски елементи .

Буковалос во Македонија останал сè до Младотурската револуција по што се вратил во Грција. Константинос Буковалас учествува во Првата балканска војна. Тој со својата чета ја зазел височината Агиос Николаос со што го отворил патот за Јанина. Буковалос се истакнал и во Втората балканска војна и бил награден со орден. Учествувал и во Грчко-турската војна како командант на дивизија, но се разболел и се вратил во Атина.

Починал во 1932 година без да остави наследници.

## Извори


Буковалас Константинос
Андонис Влахакис

**Андониос** или **Андонис Влахакис** (Αντώνης Βλαχάκης) бил андарстки капетан, деец на Елиномакедонскиот комитет и ученик во Борбата за Македонија.

## Биографиј

Влахакис е роден 1874 година во селото Мирсини (Паница во областа Мани на Пелопонес. Како грчки војник учествувал во Грчко-турската војна од 1897 година, бил ранет во Битката кај Фарсала и поради тоа бил одлкуван со сребрен крст.

Во септември 1905 година формирал чета од 48 души и заминал за МАкеоднија. Дејствувал во реонот на Костенаријата под псевдонимот *капетан Лицас*. Во селото Старичани, тој се судрил со Митре Влаот, војвода на Македонската револуционерна организација .
 
На 20 декември 1905 година, Лисац заедно со четата на капетан Лукас го нападнал селото Езерец, при нападот биле изгорени две куќи и биле убиени неколку души од селската милиција. На 1 јануари 1906 година соединетата чета на Лисац и Лукас повторно го нападнале Езерец, но андартите биле одбиени од страна на Фарсала и селската милиција .
 
По овој судир Влахакис се вратил во Атина за да ја реорганизира својата чета и во април 1906 година се вратил во Македонија со 85 души.

На 7 мај 1906 година андарстката чета на Андонис Влахакис и подпоручикот Леонидас Петропулакис го нападнала селото Осничани од Жиковишкиот манастир. Нумо Кировски и Кољо Бараков, членови на реонската чета на Македонската револуционерна организација, застанале на чело на селската чета и се судриле со андартите, во судирот учествувала и Тана Кировска . Борбата траела неколку часа, а во неа биле убиени андарстките водачи Влахакис и Петропулакис. Со доаѓањето на аскерот, андартите се повлекле  Според грчки извори андартските загуби се 15 убити и 11 ранени..

## Извори


Влахакис Андонис
Стерјос Влахвеис

**Стерјос Влахвеис** (), познат како **Влахбеис** или **Вајраклис** (Βλάχμπεης, Βαϊρακλής) e андарстки капетан, деец на Елиномакедонскиот комитет и учесник во Борбата за Македонија .

## Животопис

Роден е во селото Долна Џумаја (денес Ираклија, Грција). Во почетокот бил андарт во четата на капетанот Зервас (Дукас Дукас), а кон крајот на 1906 година, Влахвеис го наследил ранетиот, а подоцна и починат капетан Атанас Хаџипантазиев, на тој начин Влахвеис застанал на чело на џумајската андарстака чета.
[лево|мини|250п|Четата на Влахвеис во [Леригово по Младотурската револуција]]
Влахвеис дејствувал во Валовишко и Серско. Првите дејствија му биле насочени против Романската пропаганда во Македонија, дејствувајќи во Долна Џумаја и Горно Порој, а потоа почнал да ги напаѓа четите на Македонската револуционерна организација.

На 13 септември 1907 година Влахвеис заедно со Насос Фенгарас го убиле Динка, бидејќи тој го предал андартскиот капетан Димитар Гологанов. Есента 1907 година Влахебис заминал за Атина, а по враќањето во Македонија дејствувал на Халкидик и во реонот на Тахинското Езеро.

По Младотурската револуција, четата на Влахевис тргнала од планината Холомондас, минала преку Нигрита и Долна Џумаја и станал првата чета која влегла во Сер на 22 јули 1908 година.

Во Првата балканска војна со својата чета влегол во Нигрита. По Втората балканска војна бил долгогодишен кмет на Долна Џумаја.

По неговата смрт на централниот плоштад во Долна Џумаја му бил подигнат споменик.

## Наводи

Дејци на грчката вооружена пропаганда во Македонија
Категорија:Гркомани
Категорија:Македонски Власи
Сотириос Висвикис

**Сотириос Висвикис** () — грчки андартски капета, деец на Елиномакедонскиот комитет и учесник во Борбата за Македонија.

## Животопис

Сотириос Висвикис е роден во костурското село Богатско. Станал *клефт* (ајдутин) и дејствувал по Вич, Корбец, Грамошта, Сињак и Горуша. Во 1904 година се сретнал со Павлос Мелас во куќата на Николаос Малутас во Делино и се договoил за зеднички дејствија. Четата им се состоела од 8 борци.

Висвикас бил со Мелас во текот на неговата смрт во Статица во октомври. По смрта на Мелас продолжил да ги помага андарските чети на Георгиос Цондос (Вардас), но продолжил да се занимава и со ајдутство.

Бил уапсен по предавството во Кожани .
 
## Наводи

Категорија:Дејци на грчката вооружена пропаганда во Македонија
Григор Војнов

**Григор Војнов**, познат и како *Григориос Вајнас* (Γρηγόριος Βαϊνάς) e андартски капетан, деец на Елиномакедонскиот комитет и учесник во Борбата за Македонија.

## Животопис

Григор Војнов е роден во леринското село Сребрено (Сребрени), денес Аспрогија, Грција. Во 1899 година станал ајдут во четата на Вангел Георгиев.

Од страна на Павлос Мелас бил придобиен на грчка страна, а по смрта на Мелас се нашол во четата на Лакис Пирзас. Подоцна екипирал сопствена чета и со неа дејствувал во Леринско зедно со Стефанос Дукас (Малиос), Константинос Кутас од Месолово и Георгиос Цондос.

Во 1907 година е уапсен по судирот кај Лехово и бил затворен во Битола. Бил ослободен по Младотурската револуција.

Григор Војнов умрел во 1970 година. Неговиот покоп бил удостоен со државни и воени почести 
.

## Извори


Војнов Григор
Категорија:Гркомани
Ѓорѓи Богданцалијата

**Ѓорѓи Богданцалијата** () — македонски (гркомански) ајдутин, деец на Елиномакедонскиот комитет и учесник во Грчката вооружена пропаганда во Македонија.

## Животопис
Богданцалијата е роден во Богданци, тогаш во Османлиското Царство. Дејствувал како ајдутин, пред и по Руско-турската војна, со чета составена од гркомани, србомани и свесни Македонци во реонот меѓу Меглен, Тиквеш, Мариово, Лерин и Костур.

Со започнувањето на грчката вооружена пропаганада во Македонија, Богданцалијата се придружил на Елиномакедонскиот комитет, и водел борби против четите на Македонската револуционерна организација во областите околу Богданци, Гевгелија, Струмица и Ругуновец, а особено меѓу езерата Арџанско и Аматовско.
 
По Младотурската револуција, Богданцалијата се населил во Струмица каде во 1910 година, бил убиен од страна на ВМРО.

## Извори


Категорија:Родени во непозната година
Категорија:Дејци на грчката вооружена пропаганда во Македонија
Категорија:Гркомани